નવી દિલ્હીઃ પેટ્રોલ અને ડીઝલની સતત વધતી કિંમતો પર કાબૂ મેળવવામાં મોદી સરકાર પૂરી રીતે નિષ્ફળ રહી છે. વધુ એક વખત પેટ્રોલ-ડીઝલની કિંમતોમાં વધારો નોંધાયો છે. અમદાવાદમાં 0.13 પૈસાના વધારા સાથે પેટ્રોલ 80.22 રૂપિયા અને 0.12 પૈસાના ભાવ વધારા સાથે ડીઝલ 78.51ની સપાટી પર પહોંચ્યું છે. દિલ્હીમાં પેટ્રોલ 13 પૈસા તો ડીઝલ 11 પૈસા મોંઘું થયું છે. નવા ભાવ વધારા બાદ અહિં પેટ્રોલ 81 રૂપિયા પ્રતિ લીટર અને ડીઝલ 73.08 રૂપિયા પ્રતિ લીટરે મળી રહ્યું છે. આ ઉપરાંત અન્ય શહેરોમાં પણ પેટ્રોલ ડીઝલના ભાવમાં વધારો નોંધાયો છે.